《临别送张諲入蜀》
唐代·李颀

出门便为客，惘然悲徒御。四海维一身，茫茫欲何去。

经山复历水，百恨将千虑。剑阁望梁州，是君断肠处。

孤云伤客心，落日感君深。梦里蒹葭渚，天边橘柚林。

蜀江流不测，蜀路险难寻。木有相思号，猿多愁苦音。

莫向愚山隐，愚山地非近。故乡可归来，眼见芳菲尽。

作者简介：李颀(690-751)，汉族，东川（今四川三台）人（有争议），唐代诗人。少年时曾寓居河南登封。开元十三年进士，做过新乡县尉的小官，诗以写边塞题材为主，风格豪放，慷慨悲凉，七言歌行尤具特色。